Document ID: 32009D0600

РЕШЕНИЕ НА КОМИСИЯТА
от 5 август 2009 година
за изменение на Решение 2003/467/ЕО по отношение на обявяването на някои държави-членки и региони от тях за официално свободни от бруцелоза по говедата
(нотифицирано под номер C(2009) 6086)
(текст от значение за ЕИП)
(2009/600/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 64/432/ЕИО на Съвета от 26 юни 1964 година относно проблеми, свързани със здравето на животните, които засягат търговията в Общността с говеда и свине (1), и по-специално приложение А (II) (7) от нея,
като има предвид, че:
(1)
Директива 64/432/ЕИО предвижда, че държава-членка или част от държава-членка може да бъде обявена за официално свободна от бруцелоза по отношение на стадата говеда, ако са спазени някои условия, установени в посочената директива.
(2)
Списъците с държавите-членки и регионите от тях, обявени за свободни от бруцелоза по говедата, са изложени в Решение 2003/467/ЕО на Комисията от 23 юни 2003 г. за установяване на статут на официално свободни от туберкулоза, бруцелоза и ензоотична левкоза по говедата на някои държави-членки и региони на държави-членки по отношение на стадата говеда (2).
(3)
Ирландия и Полша представиха на Комисията документация, която доказва, че са спазени съответните условия, предвидени в Директива 64/432/ЕИО, по отношение на цялата им територия, за да може посочените държави-членки да бъдат счетени за официално свободни от бруцелоза по говедата.
(4)
След оценка на внесената от страна на Ирландия и Полша документация цялата територия на посочените държави-членки следва да бъде призната за официално свободна от бруцелоза по говедата.
(5)
Португалия представи на Комисията документация, която доказва, че са спазени съответните условия, предвидени в Директива 64/432/ЕИО, по отношение на острови Faial и Santa Maria от автономния регион на Азорските острови, за да може тези острови да се считат за официално свободни от бруцелоза по говедата региони на Португалия.
(6)
Освен това Испания представи на Комисията документация, която доказва, че са спазени съответните условия, предвидени в Директива 64/432/ЕИО, по отношение на провинции Santa Cruz de Tenerife и Las Palmas в Испания, за да може тези провинции да се считат за официално свободни от бруцелоза по говедата региони на Испания.
(7)
След оценка на внесената от страна на Португалия и Испания документация съответните острови и провинции следва да бъдат признати за официално свободни от бруцелоза по говедата региони на посочените държави-членки.
(8)
Поради това Решение 2003/467/ЕО следва да бъде съответно изменено.
(9)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложение II към Решение 2003/467/ЕО се изменя в съответствие с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 5 август 2009 година.

Labels: 0
18
19
6